1804.

Godina **1804** (**[[rimski brojevi|MDCCCIV]]**) bila je prijestupna godina koja počinje u nedjelju po gregorijanskom kalendaru odn. prijestupna godina koja počinje u petak po julijanskom kalendaru, koji kasni 12 dana.
__NOTOC__



## Događaji
### Januar/Siječanj
* 1. januar -  Haićanska revolucija: Jean-Jacques Dessalines, vođa pobunjenih crnih i mulatskih robova nakon pobjede nad vojnom ekspedicijom koja je pokušala vratiti francuska vlast u koloniji Saint-Domingue proglašava nezavisnost nove države kojoj je dao ime Republika Haiti. Francuski garnizon je ostao na istoku otoka (bivši španjolski Santo Domingo).
* januar, početkom - Karađorđe preuzeo nešto baruta od zemunskih trgovaca, zatim ide u Resavu i požarevačku nahiju a u Topolu se vraća 24. januara (dva dana pred Svetog Savu).
* 7. 1. - Britanci postavili posadu na Rocher du Diamant, stenu ispred luke Fort-de-France na Martiniqeu.
* 15. 1. - Bitka za Gandžu: nakon mesec dana opsade, ruske snage zauzimaju na juriš Gandžu, glavni grad kanata kojeg Rusi smatraju gruzijskom teritorijom. Poslednji kan, Džavad-han je poginuo, dolazi do Trećeg rusko-persijskog rata (do 1813).
* 22. 1. (10. 1. po j.k.) - Cetinjski vladika Petar I šalje pismo dečanskom igumanu, ima nameru "mi Crnogorci i Srbi sa beogradske strane skočiti na oružje protivu naših neprijatelja Turaka".
* januar, druga polovina - U Beograd stigao sultanov ferman kojim se dahijama preti vojskom "drugog zakona" ako ne prekinu zulume - dahije se odlučuju da likvidiraju knezove i zrele muškarce a ostatak naroda islamiziraju.
* 28. 1. - Adam Jerzy Czartoryski je novi ruski ministar inostranih poslova (do 1806).

### Februar/Veljača

* 4. 2. (23. 1. po j.k.) - Seča knezova u Beogradskom pašaluku. Fočić Mehmed-aga ide u valjevsku nahiju, gde su najopasniji knezovi, na kolubari posečeni Aleksa Nenadović i Ilija Birčanin. Mula-Jusuf ide gročansku nahiju, Kučuk-Alija u Pomoravlje, Aganlija ostao u Beogradu. U austrijskim izveštajima se govori o 123 ubijena, u ruskim o 150.
* 11. 2. - Hibridno pomračenje Sunca, trag prolazi od Čakovca do Senja, anularitet traje 17-18 sekundi, u Šumadiji je prekriveno oko 90% diska. Pesma "Početak bune protiv dahija": *Kada do dva kneza pogiboše/ Na ćupriji nasred Kolubare:/ Knez Aleksa, Birčanin Ilija,/ Adži-Ruvim nasred Beograda,/ Jednog dana, a jednoga časa/ Viš’ njih jarko pomrčalo sunce*.
* 11. 2. - Početak novog 60-godišnjeg ciklusa kineskog kalendara. U Japanu počinje era Bunku ("kultura", do 1818).

* 14. 2. (2.2. po j.k., Sretenje) - Zbor u Orašcu: odlučeno je da se ustane na dahije, Karađorđe je izabran za vožda. Počinje **[[Prvi srpski ustanak]]** (15. 2. je danas Dan državnosti Srbije). Odmah nakon skupa je zapaljen han u Orašcu, do sutradan ustanak se širi kosmajskim krajem, zatim na okolinu Orašca i Topole.
* 14. 2. - Pichegrujeva zavera ili Cadoudalova afera: uhapšen gen. Jean Victor Marie Moreau, koji je, nakon što bi Georges Cadoudal organizovao Napoleonovo ubistvo, sa Pichegrujem trebao kontrolisati zemlju do kraljevog povratka. Pichegru i Cadoudal su uhapšeni kasnije tokom meseca odn. u martu.
* 14. 2. (24 Pluviôse an XII po f. r. k.) - Bitka kod Pulo Aure: konvoj Britanske istočnoindijske kompanije oterao jaču francusku eskadru pored Malaje.
* 15. 2. - New Jersey je poslednja severna država SAD koja ukida ropstvo (postepeno, neki su ostali čak do 1865).
* 16. 2. - Prvi berberski rat: američki poručnik Stephen Decatur se ušunjao u luku Tripoli i spalio ranije zarobljenu fregatu *USS Philadelphia*.
* 21. 2. (9. 2. po j.k.) - Ustanici zauzimaju Palež (Obrenovac).
* 21. 2. - Parna lokomotiva Richarda Trevithicka vuče teret na šinskom sistemu železare od Penydarrena do Abercynona, 15,7&nbsp;km za 4 h i 5 min.
* 21. 2. -  Usman dan Fodio započinje Fulanski rat, džihad protiv grada-države Gobir u današnjoj Nigeriji - time nastaje Kalifat Sokoto (do 1903).
* 22. 2. - 22. 4. - Masakr na Haitiju koji po zapovijedi Jean-Jacqueusa Dessalinesa haićanska revolucionarna vojska, sastavljena od crnaca i mulata, čini nad bjelačkim stanovništvom, nekadašnjim francuskim robovlasnicima i zemljoposjednicima - smatra se da je tada ubijeno između 3000 i 5000 ljudi, uključujući žene i djecu. "Užasi Santo Dominga" će biti korišćeni kao argument protiv ukidanja ropstva u SAD, koje ne priznaju republiku, drugu na hemisferi, i zavode trgovački embargo.
* 24. 2. (12. 2. po j.k.) - Bitka kod Drlupe: sastanak Aganlije i Karađorđa u Drlupi - pregovori se pretvaraju u okršaj. Nakon ovoga ustanak se širi na okolinu Beograda i na smederevsku nahiju.

### Mart/Ožujak

* februar/mart - Ustanak u valjevskoj i šabačkoj nahiji.
* 4 - 5. 3. - Pobuna irskih robijaša u Castle Hillu u Australiji, ugušena u okršaju s vojskom.
* 9 - 10. 3. - Kupovina Louisijane, Dan tri zastave: u Saint Louisu dovršena formalna špansko-francuska primopredaja teritorije, da bi sutradan konačno bila istaknuta američka zastava.
* 11. 3. - Karađorđe zauzima Rudnik (ili 6/18. marta, nakon noćne bitke?).
* 11. 3. - Ustanička pobeda na Svileuvi, Jakov Nenadović opseda Šabac.
* 15. 3. (24 Ventôse) - Pošto je osumnjičen za učešće u Cadoudalovoj aferi, Louis Antoine, vojvoda od Enghiena je otet iz Nemačke, iz Ettenheima u Badenu, i doveden u Francusku.
* mart - Ustanici zapalili varoš Šabac i oslobodili Čačak.
* 17. 3. - Premijera Schillerove drame *Wilhelm Tell* u Weimaru, u Goetheovoj režiji.
* 18. 3. (6. 3. po j.k.) - Oslobođeno Valjevo.
* 21. 3. (30 Ventôse) - U Francuskoj na snagu stupio Code civil, građanski zakonik koji se smatra najvažnijom kodifikacijom građanskog prava od rimskog doba, te koji će imati izuzetan uticaj na pravne sisteme kontinentalnog prava.
* 21. 3. - Vojvoda od Enghiena streljan u zamku Vincennes. Kraljevske glave su revoltirane, naročito ruski car Aleksandar I. Chateaubriand napušta državnu službu.
* 23. 3. (11. 3. po j.k.) - Ustanička pobeda na Dubokom Potoku kod Ćuprije nad dahijskim pristalicama i krdžalijama Alije Gušanca - krdžalije poražene i kod brda Gilja 28. i na Umovima kod Svilajnca 30-tog - oslobođen gotovo ceo istok Beogradskog pašaluka.
* 24. 3. - 3. 4. - *Bockenkrieg*, kratka pobuna u Švajcarskoj koju guše trupe na čelu sa Zürichom.
* 25. 3. - Kučuk Alija se uspeo probiti iz Beograda do Jagodine i Ćuprije, gde pregovara sa Alijom Gušancem.
* 26. 3. - Prvo diplomatsko pismo iz Srbije - prota Mateja Nenadović austrijskim vlastima.

### April/Travanj
* 1. 4. (20. 3. po j.k.) - Ustanici su nadomak Beograda, prethodno su spalili nekoliko mesta i palanaka.
* 2 - 3. 4. - Fregata *HMS Apollo* i još 28 trgovačkih brodova iz konvoja se nasukalo na portugalskoj obali, uz veliki gubitak života.
* 4. 4. (23. 3. po j.k.) - Oslobođen Kragujevac - Kučuk Alija odlazi u Jagodinu.
* 4 - 7. 4. - Bitka kod Batočine je ustanička pobeda u dva okršaja.
* 5. 4. (15 Germinal) - Jean-Charles Pichegru pronađen zadavljen u zatvoru.
* 13. 4. - Opsada Jagodine: Srbi imaju velike gubitke u bici, Alija Gušanac odjurio za Beograd nekoliko dana kasnije, sa 900 krdžalija.
* 25. 4. - Nakon ulaska ruske vojske u Imeretiju (centralno-zapadna Gruzija), kralj Solomon II postaje ruski vazal (zemlja anektirana 1810).
* 27/28. 4. - Kučuk Alija potučen u noćnoj bici - uspeva se probiti do Beograda: usput je zapalio Karađorđevu kuću u Topoli, imao je okršaj sa K. kod Ropočeva i Vasom Čarapićem kod Leštana, gde su mu naneseni veliki gubici.
** Jagodina je oslobođena sa jagodinskom, kragujevačkom i ćuprijskom nahijom (turska posada iz Ćuprije se povukla u Leskovački pašaluk). 

* 28. 4. (16. 4. po j.k., Lazareva Subota) - Bitka kod Čokešine, "Srpski Termopili": Braća Nedić i 303 ustanika izginuli kod manastira Čokešina, nedaleko od Loznice, sprečavajući Turke da pomognu Šapcu.
* 28. 4. (8 Floréal) - U francuskom Tribunatu predloženo da to telo izrazi želju da Napoleon bude proglašen carem i da to dostojanstvo bude nasledno u njegovoj porodici (prihvaćeno 3. maja/13. Floréala).

### Maj/Svibanj
* 2. 5. (20. 4. po j.k.) - Karađorđe je u Rakovici, sutradan je na prilazu Beogradu. Oslobođeno je 10 od 12 nahija Beogradskog pašaluka.
* 5. 5. - Britanci zauzeli holandsku koloniju Surinam (do 1816).
* 6 - 15. 5. - U Ostružnici održana prva srpska ustanička narodna skupština, "prvi sastanak sviju nahijskih i ustaničkih starešina Beogradskoga Pašaluka": traži se uništenje dahija i povratak povlastica iz 1793-94.
* 10. 5. (28. 4. po j.k.) - Sastanak u Zemunu između Karađorđa i srpskih vođa i predstavnika turskih vlasti - bez sporazuma. U ovo vreme Karađorđe bi rado ponudio srpsku zemlju austrijskom caru i primio princa kao namesnika - car to odbija zbog međunarodne situacije.
* 10. 5. - Nakon što je njegov prethodnik i suparnik Henry Addington zbog slabog vođenja rata protiv Francuske izgubio povjerenje u Parlamentu, William Pitt Mlađi ponovno postaje premijer Ujedinjenog Kraljevstva (do smrti 1806).
* 13. 5. (1. 5. po j.k.) - Skupština glavara na Cetinju brani vladiku Petra od optužbi iz Rusije da zanemaruje svoju dužnost.
* 14. 5. - Ekspedicija Lewisa i Clarka, zvanično Ekspedicija Korpusa otkrića, polazi iz blizine Saint Louisa na put prema Tihom okeanu, preko severnog dela američkog zapada (do 1806, a ove godine stižu do dan. Severne Dakote).
* 15. 5. (3. 5. po j.k.) - Srpske vođe upućuju pismo ruskom poslaniku u Carigradu kojim traže pomoć i da dođu "pod krilo trona ruskoga".
* 18. 5. (28 Floreal) - Francuski *Sénat conservateur* donosi organski dekret, poznat kao Ustav XII godine: Napoleon je proglašen za cara Francuza (krunisanje u decembru).
* 18. 5. - U Francuskoj je kreirana titula carskog maršala (*Maréchal d'Empire*): imenovano je 14 aktivnih generala i četiri počasna.
* 21. 5. (1 Prairial) - Otvoreno najpoznatije parisko groblje, Père-Lachaise (ove godine samo 13 sahrana). 
* 24. 5. (12. 5. po j.k.) - Požarevac se predao ustanicima.
* 25. 5. - Otvorena prva đumrukana (carinarnica) Karađorđeve Srbije, na Savi kod Ostružnice - danas je to Dan carinske službe Srbije.

### Jun/Juni/Lipanj
* 13. 6. (1. 6. po j.k.) - Mitropolit Stratimirović piše memoar ruskom dvoru: zamišlja slavjanosrpsko carstvo sa ruskim velikim knezom kao vladarem, sa Bokom Kotorskom, Dalmacijom do Šibenika i Sremom.
* 15. 6. - Ratifikovan Dvanaesti amandman na Ustav SAD - procedura izbora predsednika i potrpredsednika.
* jun - Dositej Obradović razvija u Trstu akciju među trgovcima za pomoć srpskom ustanku, i sam je priložio novac. Ove godine je u Veneciji štampao *Pjesnu na insurekciju Serbijanov*, poznatu kao Vostani Serbie.
* jun - Počinje Treći rusko-persijski rat - ove godine se ratuje u Jermeniji, neuspešna ruska opsada Jerevana.
* 19. 6. (7. 6. po j.k.) - Muhurdar bosanskog Bećir-paše stigao pred Beograd, dahije se prema njemu drsko ponašaju.
* 25. 6. (6 Messidor) - Georges Cadoudal giljotiniran sa 11 saradnika u Parizu.

### Jul/Juli/Srpanj
* 10. 7. (21 Messidor) - Joseph Fouché je ponovo francuski ministar policije (do 1810).
* 11. 7. - Američki potpredsjednik Aaron Burr u dvoboju teško ranjava Alexandera Hamiltona, bivšeg ministra financija i jednog od najistaknutijih političara svog doba; Hamilton umire sljedeći dan.
* 12. 7. (30. 6. po j.k.) - Sastanak Bećir-paše sa Karađorđem i starešinama ispod Beograda - krdžalije kasnije zatvorile Bećir-pašu, dok Srbi nisu platili otkup.
* jul? - Porta šalje u Srbiju vlaškog barona Manolakija i jednog arhimandrita Carigradske patrijaršije da bi uticali na Srbe - vraćaju se bez uspeha u avgustu.
* 15. 7. (26 Messidor) - Napoleon dodeljuje prve Legije časti.
* 28. 7. (16. 7. po j.k.) - Dahije - Aganlija, Kučuk Alija, Mula Jusuf i Mehmed Fočić - pobegle iz Beogradske tvrđave, mada ih je Halil-aga Gušanac trebao smaknuti, po dogovoru sa Karađorđem, uz Bećir-pašino znanje.
* 29. 7. - Srpske vođe ponovo pišu austrijskom caru da ih primi pod okrilje, ili da pošalje ljude kao svedoke i jemce sporazuma sa pašom; Bećir-paša ne želi prihvatiti uvlačenje Austrije u pregovore.

### Avgust/August/Kolovoz
* 3. 8. - Alexander von Humboldt se vratio u Evropu sa američke ekspedicije.
* 5/6. 8. (24/25. 7. po j.k.) - Beogradske dahije likvidirane na Ada-kaleu, gde ih je stigla srpska potera i službena Bećir-pašina poruka zapovedniku ostrva da budu pogubljeni.
* 11. 8. -  Franz II od Svetog Rimskog Carstva proglasio Austrijsko Carstvo (SRC ukinuto 1806, a Austrijsko Carstvo transformirano u Austro-Ugarsku 1867).
* 15. 8. (27 Thermidor) - Napoleon vrši smotru trupa u Boulognu.
* 17. 8. (5. 8. po j.k.) - Mus-aga Fočić upada u Šabac i radi osvete za brata vrši pokolj hrišćana.
* leto - Đorđe Ćurčija, vođa ustanka u Podrinju, ubijen od ljudi Jakova Nenadovića.
* leto? - Sultan za novog vezira u Beograd šalje Sulejman-pašu, prijatelja bivših dahija, čime je i Bećir-paša nezadovoljan.

### Septembar/Rujan
* 1. 9. -  Karl Ludwig Harding otkriva asteroid 3 Junona (do 1850-ih se smatra planetom).
* 8. 9. (27. 8. po j.k.) - Karađorđe i prvaci pišu Arseniju Gagoviću i hercegovačkim glavarima i pozivaju ih na borbu. S druge strane ruski izaslanik grof Marko Iveljić poziva na mir, zbog odnosa tri carevine.
* 13. 9. - Karađorđe uputio prvu ustaničku delegaciju u Rusiju, na čelu sa protom Matejom - početna pomoć je novac i dobri saveti.
* 15. 9. (28 Fructidor) - Bitka kod Vizagapatama: pomorski okršaj Francuza i Britanaca u Bengalskom zalivu.
* 16. 9. - Joseph Gay-Lussac se popeo balonom do 7.016 m - opovrgao slabljenje magnetnog polja, sakuplja uzorke vazduha na različitim visinama.
* 26. 9. - Nikolaj Rezanov stiže do Nagasakija: Rusi čekaju do aprila da Japanci pristanu na trgovinu, ali bez uspeha.

### Oktobar/Listopad
* 1 - 4. 10. - Bitka kod Sitke: ruska osveta urođenicima na Aljasci.
* 3. 10. (22. 9. po j.k.) - U Beogradu objavljen sultanov ferman, izdat na Bećir-pašin predlog: Srbe niko ne sme vređati, Turci se ne smeju smeštati u selima, ukidaju se nasilne dažbine i porezi - šest dana kasnije je trebalo sastaviti i pismeni akt o tome, ali sporazum nije postignut zbog obostranih zahteva.
* 5. 10. - Akcija od 5. oktobra 1804: britanski eskadron napada španski konvoj, uključujući *Nuestra Señora de las Mercedes*, pored Portugala, bez prethodne objave rata. To je bila poslednja španska flota sa blagom iz Novog sveta.
* 8. 10. - Jean-Jacques Dessalines se krunisao za cara Haitija (ubijen 1806).
* 13. 10. - Japanski hirurg Hanaoka Seishū izveo operaciju pod opštom anestezijom.

### Novembar/Studeni
* 3. 11. - Ugovor iz Saint Louisa, između SAD (W. H. Harrison) i plemena Sac i Mesquakie (predst. Quashquame) - Amerikanci dobijaju zemlju između reka Missouri i Wisconsin, Mississippi i Illinois, što će izazvati indijanski otpor 1812. i 1832.
* 6. 11. (15 Brumaire an XIII) - Plebiscit o novom francuskom ustavu, odn. uvođenju carstva.
* 6. 11. - Tajna rusko-austrijska alijansa protiv Francuske - u predstojećem ratu, Austrija treba dati glavninu vojnika, a glavni cilj joj je Italija.
* 7. 11. (Mitrovdan) - Srpska deputacija stigla u Petrograd: smatraju da bi Srbi trebali imati privilegije nalik na Jonska ostrva, tj. država pod sultanovim sizerenstvom i zaštitom Rusije.
* 20. 11.? - Sultan Omana Sultan bin Ahmad umire tokom ekspedicije na Basru - nasleđuju ga dvojica maloletnih sinova, borba za prevlast traje do 1806.
* 24. 11. - Burbonske reforme: Zakon o konsolidaciji proširen na celu Špansku imperiju, država uzima fondove verskih institucija u Novoj Španiji.

### Decembar/Prosinac

* 2. 12. (11 Frimaire) - Posvećenje Napoleona I.
* 5. 12. - Napoleon "podelio orlove" vojsci, tj. nove carske zastave.
* 5. 12. - Završeni predsednički izbori u SAD: demokrata-republikanac Thomas Jefferson ubedljivo dobio još jedan mandat
* 14. 12. - Španija objavljuje rat Velikoj Britaniji.
* decembar - U Smederevu dogovoreno da Karađorđe može držati 300 pandura, a 12 nahijskih knezova po 100 - krdžalije i janičari su vrlo nezadovoljni ovakvim popuštanjima. U Beogradu je sasvim zagospodario Alija Gušanac. Pošto Srbi ne žele raspustiti vojsku, niti dozvoliti povratak pašine vlasti u unutrašnjosti, ustanak se polako pretvara u sukob sa Portom.
* decembar - Anglo-švedski sporazum: Britanci plaćaju za upotrebu Švedske Pomeranije protiv Francuza u Hanoveru (→ Rat Treće koalicije).

### Kroz godinu
* Procenjuje se da je svetsko stanovništvo dostiglo jednu milijardu.
* Napoleon osuđuje srpski ustanak i priznaje puno osmansko sizerenstvo nad rumunskim kneževinama jer smatra da je Osmansko carstvo prepreka britanskoj i ruskoj ekspanziji.
* Tituš Brezovački napisao komediju "Matijaš grabancijaš dijak".
* Hronika Mula Mustafa Bašeskije se završava 1219. hidžretske godine (april 1804 - mart 1805).
* U Hrvatskoj i Slavoniji ima 187 sajmova u 48 mjesta.
* Beogradski pašaluk je imao 1806 sela, u kojima živi 180 - 200 hiljada stanovnika, odn. 200 - 230 hiljada sa gradovima.
* Matthew Flinders predlaže da se Nova Holandija, tj. celo ostrvo, nazove *Australia* ili *Terra Australis* (odobreno 1824).
* Sevastopolj utvrđen, postaje glavna baza ruske crnomorske flote.
* Vijetnamski car Gia Long menja ime zemlje iz Đại Việt ("Veliki Viet") u Việt Nam ("Južni Viet" tj. "Jug" za razliku od Kine koja je "Sever").
* Nauka i tehnika:
** Njemački farmakolog Friedrich Sertürner iz opijuma sintetizira morfij.
** Sir William Congreve, 2nd Baronet napravio Congreveovu raketu na osnovu indijske Mysorske rakete.

## Rođenja

* jan. - Stevča Mihailović, srpski predsednik vlade († 1888)
* 16. 1. - Patrijarh srpski Samuilo († 1870)
* 30. 1. - Sima Andrejević-Igumanov, trgovac i dobrotvor († 1882)
* 7. 2. - John Deere, proizvođač poljoprivredne opreme († 1886)
* 13. 2. - Claude-Étienne Minié, inovator oružja († 1879)
* 14. 3. - Johann Strauss stariji, skladatelj, dirigent († 1849)
* 23. 4. - Marie Taglioni, balerina († 1884)
* 1. 6. - Mihail Glinka, kompozitor († 1857)
* 1. 7. - George Sand, književnica († 1876)
* 4. 7. - Nathaniel Hawthorne, književnik († 1864)
* 28. 7. - Ludwig Feuerbach, filozof († 1872)
* 3. 10.. – Allan Kardec, francuski pisac i okultist, osnivač spiritizma. († 1869.) 
* 24. 10. - Wilhelm Eduard Weber, fizičar († 1891)
* 8. 12. - János Damjanich, mađarski revolucionarni general († 1849)
* 10. 12. - Carl Gustav Jacob Jacobi, matematičar († 1851)
* 21. 12. - Benjamin Disraeli, premijer UK († 1881)
* Osceola, indijanski poglavica († 1838)

## Smrti

* 7. 1. - Louis Marc Antoine de Noailles, francuski general (* 1756)
* 13. 1.? - Hadži Đera (Georgije Đorđević), arhimandrit manastira Moravci
* 29. 1. - Hadži Ruvim, arhimandrit Bogovađe 
* 4. 2. 
** Aleksa Nenadović, knez Posavsko-tamnavske knežine (* ca. 1749)
** Ilija Birčanin, knez podgorske knežine Valjevske nahije (* 1764)
** Janko Gagić, buljubaša
* 6. 2. - Joseph Priestley, kemičar, polihistor (* 1733)
* 12. 2. - Immanuel Kant, filozof (* 1724)
* 12. 2. - Ante Alberti, skladatelj (* 1757)
* 3. 3. - Giovanni Domenico Tiepolo, slikar (* 1727)
* 21. 3. - Louis Antoine, vojvoda od Enghiena, francuski plemić (* 1772)
* 30. 3. - Victor-François de Broglie, maršal Francuske (* 1718)
* 5. 4. - Jean-Charles Pichegru, francuski general, zaverenik (* 1761)
* 9. 4. - Jacques Necker, bivši francuski ministar financija (* 1732)
* 7. 5. - Ahmed-paša Džezar, namesnik Sidona i Damaska (* 
* 18. 6. - Maria Amalia, habsburška natvojvotkinja, bivša vojvotkinja Parme (* 1746)
* 25. 6. - Georges Cadoudal, francuski rojalista (* 1771)
* 12. 7. - Alexander Hamilton, jedan od Osnivačkih otaca SAD (* 1755-57)
* leto - Đorđe Ćurčija, harambaša, zapovednik u ustanku 
* 6. 8.
** Aganlija, Kučuk-Alija, 
* 13. 8. - Anica Bošković, književnica (* 1714)
* 19. 8. - Barthélemy Louis Joseph Schérer, francuski general (* 1747)
* 20. 9. - Pierre Méchain, astronom (* 1744)
* 2. 10. - Nicolas Joseph Cugnot, pionir parnih vozila i automobila (* 1725)
* 23. 11. - Ivan Mane Jarnović, violinist, skladatelj (* 1747)
* Sultan bin Ahmad, vladar Omana
* François-Ambroise Didot, inovator u tipografiji (* 1730)

## Reference

; Literatura
* *Istorija srpskog naroda*, Četvrta knjiga, prvi tom, Srbi u XVIII veku, SKZ Beograd 1986 (IV-I)
* *Historija naroda Jugoslavije II*, Školska knjiga Zagreb, 1959